《高阳台》
清代·曹慎仪

露湿蔷薇，香萦芍药，依移艳挹春亭。蓦地飞来，罗襟粉坠星星。

东风吹断江南梦，倩何人、轻唤愁醒。更难凭、草留旧迹，裙化它生。

忆曾邻苑寻芳去，有彩衣幻影，画本题名。团扇低徊，谢庭知否重经。

应怜雨暗烟枝冷，问何如、烛夜孤萤。嘱从今、珍重花房，莫再飘零。

作者简介：曹慎仪（约乾嘉期间），字叔蕙，清江西新建人，礼部尚书曹文恪（脩先）公孙女，雪浦侍郎同里顾侍郎清昕室。